62021CO0724_INF
Uznesenie Súdneho dvora (ôsma komora) zo 16. mája 2022 –Staatsanwaltschaft Köln (Dieťa premiestnené do Rumunska)
(vec C‑724/21)
„Návrh na začatie prejudiciálneho konania – Článok 99 Rokovacieho poriadku Súdneho dvora – Občianstvo Únie – Článok 21 ZFEÚ – Voľný pohyb a voľný pobyt na území členských štátov – Osobitná trestnosť postihujúca medzinárodné únosy maloletých – Obmedzenie – Ochrana dieťaťa – Proporcionalita“
Občianstvo Únie – Právo na voľný pohyb a pobyt na území členských štátov – Právne predpisy členského štátu, podľa ktorých skutok, keď rodič odoberie opatrovníkovi dieťa, aby ho premiestnil do zahraničia, tvorí skutkovú podstatu trestného činu – Právne predpisy, podľa ktorých v prípade, ak sa dieťa nachádza na území prvého členského štátu, je ten istý skutok trestný iba ak bol vykonaný násilím, vyhrážaním sa ťažkou ujmou alebo ľsťou – Neprípustnosť – Odôvodnenie – Proporcionalita – Neexistencia
(článok 21 ZFEÚ; nariadenie Rady č. 2201/2003, odôvodnenia 2 a 21)
(pozri body 24, 29 – 31 a výrok)
Výrok
Článok 21 ZFEÚ sa má vykladať v tom zmysle, že bráni právnemu predpisu členského štátu, podľa ktorého skutok, ktorý spočíva v tom, že rodič opatrovníkovi, ktorému bolo priznané právo rozhodovať o mieste pobytu dieťaťa, odníme svoje dieťa, aby ho premiestnil do zahraničia, tvorí skutkovú podstatu trestného činu aj v prípade, že rodič tak neurobí násilím, vyhrážaním sa ťažkou ujmou alebo ľsťou, zatiaľ čo v prípade, ak sa dieťa nachádza na území prvého členského štátu, je ten istý skutok trestný iba ak bol vykonaný násilím, vyhrážaním sa ťažkou ujmou alebo ľsťou.